1986-ல் நான் தஸ்தயேவ்ஸ்கியின் குற்றமும்தண்டனையும் நாவலை கேரளத்தில் மானந்தவாடியில் டிசம்பர் மாதம் மழைகொட்டிக்கொண்டிருந்த நாட்களில் ஒரு மிகஎளிய விடுதியில் பதினெட்டுநாட்கள் தங்கி வாசித்தேன். மிக இளமையிலேயே அதன் கதையை நான் கேரளத்தில் புகழ்பெற்ற கதாப்பிரசங்கம் என்னும் கலையில் கதைநிகழ்த்துநர் சாம்பசிவனின் குரலில் கேட்டிருந்தேன். சுருக்கமான ஒருவடிவை வாசித்துமிருந்தேன்.ஆகவே அதற்கான சூழலை அவ்வாறு தேர்ந்தெடுத்தேன்.